**Upute roditeljima za upis u prvi razred osnovne škole**

Ambulanta školske medicine : Kolodvorska 20, Varaždin

**tel. 398 534**

**E mail:** **tim5.skolska@gmail.com**

Poštovani roditelji!

Prije upisa djeteta u 1. razred osnovne škole obavezno je utvrđivanje psihofizičkog stanja školskog obveznika.

 Procjenu psihofizičkog stanja i zrelosti, osim škole, provodi i liječnik specijalist školske medicine tako da ćete biti pozvani s djetetom na pregled u ambulantu školske medicine.

Sistematski pregled kao dio postupka upisa djeteta u školu vrlo je važan segment u konačnoj odluci upisnog povjerenstva. Zadaća pregleda je utvrditi zdravstveno stanje i psihofizički stupanj zrelosti djeteta za školu.

Kako bi nam olakšali i ubrzali unos potrebnih podataka, molimo Vas da na pregled ponesete sljedeću dokumentaciju:

1.Zdravstvenu knjižicu djeteta, cjepnu iskaznicu

2. Zdravstveni karton od liječnika obiteljske medicine( ili pedijatra) ili samo ispis dijagnoza iz kartona ukoliko nije moguće dobiti karton na uvid

3.Dodatnu medicinsku dokumentaciju ukoliko postoji (povijest bolesti u slučaju kroničnog oboljenja, nalazi logopeda i/ili psihologa, rješenje o tjelesnom oštećenju, mišljenje predškolske ustanove -vrtića o razvojnim aspektima djeteta)

4.Popunjenu zubnu putovnicu izdanu od stomatologa (obrazac Zubna putovnica dobiva se kod stomatologa!)

5. Upitnik s anamnestičkim podacima koji ispunjava roditelj

Sistematski pregled uključuje:
 **Sestrinski dio pregleda:**

* otvaranje osobnoga zdravstvenog kartona
* sestra mjeri tjelesnu težinu i tjelesnu visinu, arterijski tlak, puls, ispituje vid i sluh

**Liječnički dio pregleda:**

* napraviti potpuni fizikalni pregled
* procijeniti zrelost u skladu s obrascem koji imamo za pregled za upis u školu
* izdavanje uputnice za vađenje krvi u laboratoriju
* u slučaju potrebe izdati e- uputnicu za specijalistički pregled

Kod sistematskog pregleda provodit će se i docjepljivanje djece prema kalendaru cijepljenja: cjepivo protiv ospica-rubeole-zaušnjaka (MRP) i protiv dječje paralize (POLIO) te dogovor oko eventualnih nadoknada propuštenih cijepljenja.

**02.04.2025. iz naše ambulante bit će poslane elektronske uputnice za vađenje krvi i urina u laboratoriju, te Vas molimo da nakon tog datuma , do termina pregleda u školskoj ambulanti obavite vađenje u nadležnom laboratoriju u koji Vas inače upućuje djetetov liječnik**. Napomena: Dijete mora biti natašte za vađenje krvi!

Djelatnost za preventivnu školsku medicinu : Lidija Ister, dr.med.